b'\n_START_ARTICLE_\nTeslova turbina\n_START_PARAGRAPH_\nTeslova turb\xc3\xadna [t\xc3\xaaslova ~] je brezlopati\xc4\x8dna turbina s centripetalnim tokom, ki jo je izumil Nikola Tesla leta 1913. Uporablja pojav\xc2\xa0\xc2\xbbmejne plasti\xc2\xab, za razliko od konvencionalnih turbin pri katerih teko\xc4\x8dina zadane lopatice. Teslova turbina se v praksi veliko ne uporablja, mo\xc5\xbeno podro\xc4\x8dje uporabe pa je geotermalna in vetrna energija. Turbino se lahko preuredi, da deluje kot \xc4\x8drpalka._NEWLINE_Teslova turbina nima lopatic, ampak samo povsem gladke diske, ki so razporejeni zelo blizu skupaj. Plin, ki vstopi na koncih diskov, prenese energijo preko viskoznosti (adhezije) na diske in izstopi skozi centralni izstopnik. Celotna naprava je zelo robustna._NEWLINE_Turbinski izkoristek (ki ni isto kot celotni izkoristek) turbine je nad 60\xc2\xa0%, maksimum je 95\xc2\xa0%. Tesla je izjavil, da bi lahko parna razli\xc4\x8dica imela 95\xc2\xa0% izkoristek.'